《五丁峡》
清代·张諴

悬崖万仞高，飞流横界道。阴风飒立中，奇石矗云表。

日月东西飒，雷霆昼夜绕。壮哉五丁峡，天险辟匠巧。

行人水中行，一线走深窈。左防天柱折，右恐冰山倒。

身非猿猱升，心虞豺虎咬。远峰青濛濛，密雨白浩浩。

牧犊竟得蜀，秦人计何狡。壮士化尘埃，遗迹幸未扫。

虽异巨灵掌，绝胜飞鸿爪。仪错今安在，怀古忧心悄。

前登羊鹿坪，山山啼悲鸟。

作者简介：浙江平湖人，字希和，号熙和。乾隆四十二年举人。有《婴山小园诗文集》、《梅花诗话》、《峨嵋山小志》。